ОПЕРАТИВНА ПРОГРАМА
 „ИНОВАЦИИ И КОНКУРЕНТОСПОСОБНОСТ” 2014-2020
Процедура за предоставяне на безвъзмездна финансова помощ

 BG16RFOP002-1.005
„Разработване на продуктови и производствени иновации“
Бюджет на процедурата:  68 454 050 лева, в т.ч.:

· 39 116 600 лв за микро и малки предприятия
· 13 690 180 лв за средни предприятия

· 15 646 640 лв за големи предприятия

Краен срок за подаване на предложения (проекти): 17.30 часа на 26 септември 2017 г.
Кой може да кандидатства с проект:

Лица - търговци по смисъла на Търговския закон или Закона за кооперациите, които:

· са микро, малко, средно или голямо предприятие;
· имат минимум три приключени финансови години – 2014, 2015 и 2016;

Кой може да бъде партньор в проекта:
· Акредитирани български висши училища и факултети към тях;

· Институти или академични специализирани звена на Българската академия на науките;

· Експериментални лаборатории, изследователски институти,  Сдружение за научноизследователска и развойна дейност към „София Тех Парк“ АД;

отговарящи на определението за „предприятие“ (освен бюджетните организации).

Какви проекти се финансират:

Ще се финансират проекти единствено за внедряване на два типа иновации (продукти – стока или услуга и производствени процеси) в четири ключови области, които са подробно разписани в публикуваната документация: 

· Информационни и комуникационни технологии и информатика; 

· Мехатроника и чисти технологии; 

· Индустрия за здравословен живот и биотехнологии; 

· Нови технологии в креативните и рекреативни индустрии. 
 Изпълнението на проекта следва да води до разработването на иновация, отговаряща на 6-то или по-високо ниво на технологична готовност (по TRL скалата):

· TRL 6 - Технология, демонстрирана в релевантна среда или

· TRL 7 - Прототип, демонстриран в операционна среда или

· ТRL 8 - Завършена и сертифицирана система или

· TRL 9 - Изпробвана система в операционна среда.

Какви дейности се финансират:

Елемент А

1. Извършване на изследвания, изпитвания, измервания, необходими за разработването на продуктова (стока или услуга) или производствена иновация.

2. Създаване и тестване на прототипи и пилотни линии, свързани с разработването на продуктова (стока или услуга) или производствена иновация. 

Елемент Б

1. Придобиване на дълготрайни материални активи (ДМА), необходими за разработването на продуктова (стока или услуга) или производствена иновация.

2. Придобиване на специализиран софтуер (вкл. разработване на софтуер и лицензи за срока на изпълнение на проекта), представляващ дълготраен нематериален актив (ДНА), необходим за разработването на продуктова (стока или услуга) или производствена иновация.

3. Защита на индустриална собственост на национално и международно равнище и ползване на необходимата за това експертна помощ.  

4. Визуализация на проекта
Какви разходи се финансират:

Елемент А 

1. Разходи за възнаграждения (вкл. здравни и осигурителни вноски за сметка на работодателя) на персонал – изследователи, технически персонал и друг квалифициран персонал, участващ пряко в дейностите  за  разработката - до 70% от общо допустимите разходи по проекта.
2. Разходи за оборудване и инструменти, представляващи ДМА  - разходи за амортизация за периода, през който се използват за проекта.
3. Разходи за сгради и помещения  за срока на изпълнение на проекта - амортизация за периода, през който се използват за проекта.
4. Разходи за външни услуги, необходими за разработката

5. Разходи за материали  и консумативи, необходими за разработката

6. Разходи за наем на оборудване и инструменти, представляващи ДМА  
Елемент Б 

Разходите по Елемент Б са допустими само за кандидати!

1. Разходи за придобиване на ДМА , необходими за разработката – до 150 000 лв. (за микро и малки предприятия), до 200 000 лв. (за средни предприятия) и до 250 000  лв. (за големи предприятия).
2. Разходи за придобиване на специализиран софтуер, необходим за разработката – до 100 000 лв.
3. Разходи за защита на индустриална собственост на национално и международно равнище и ползване на необходимата за това експертна помощ – общо до 20 000 лв.
4. Разходи за визуализация на проекта – до 2 000 лв
Критерии за оценка
Основните групи критерии,съдържанието и тежестта им са както следва:

1. Иновативност и пазарна приложимост на разработваната иновация – 37 точки.

Тук основна тежест има критерият „Ниво на разработваната иновация“ - ако представлява новост на световния или европейския пазар - 20 точки.

2. Иновативен капацитет и финансова стабилност на кандидата преди изпълнение на проекта (исторически данни от периода 2014-2016 г.) – 37 точки
Данните за тези критерии се взимат от Годишния финансов отчет (баланс, ОПР и други справки) на предприятието за трите години.

3. Приоритизиране на проекти – 12 т.

Критерии, свързани с принадлежност към регионалните приоритети на ИСИС, изпълнение в СЗР на планиране и др.

4. Реалистичност на разходите по проекта – 4 т.

За включване в класирането трябва да се наберат минимум 54 точки от общия брой 90. Финансират се проекти по реда на намаляващия брой получени точки от максималния до изчерпване на бюджета
Продължителност на проект:

Максимална продължителност – 24 месеца

Субсидиране (максимален интензитет на безвъзмездната финансова помощ (БФП)):
По Елемент А: Интензитетът е в много широки граници според вида разработка, вида предприятие и наличие на партньорство с научно-изследователска организация:

1. За разработки базирани на индустриални научни изследвания:

· за микро и малки предприятия 70% без партньорство, 80% при партньорство;

· за средни предприятия 60% без партньорство, 75% при партньорство;

· за големи предприятия 50% без партньорство, 65% при партньорство. 

2. За разработки базирани на експериментално развитие:

· за микро и малки предприятия 45% без партньорство, 60% при партньорство;

· за средни предприятия 35% без партньорство, 50% при партньорство;

· за големи предприятия 25% без партньорство, 40% при партньорство. 

По Елемент Б: Интензитетът е 70% за всички, като е под режим „de minimis“ (получена БФП максимум 391 166 лева за последните три години, вкл. планираната БФП по проекта)
Финансови рамки на безвъзмездната помощ (субсидията):

· Минимален размер - 100 000 лева,
· Максимален размер;
- за  микро и малки предприятия - 500 000 лв;

- за средни предприятия -    750 000 лева
- за големи предприятия - 1 000 000 лева

Начин на кандидатстване:
Подаването на проектите ще се извършва по електронен път чрез попълване на уеб базиран формуляр за кандидатстване и подаването му заедно с посочените в публикуваната документация придружителни документи чрез Информационната система за управление и наблюдение на Структурните инструменти на ЕС в България (ИСУН 2020) единствено с използването на Квалифициран електронен подпис (КЕП). 
Забележка: По процедурата и документите за кандидатсване по нея има редица специфични  изисквания, условия, ограничения, критерии и уточнения, с които кандидатите следва подробно да се запознаят. Пълният пакет документи и Насоките за кандидатстване по процедурата са публикувани на интернет адреса на оперативната програма: www.opic.bg, както и на Единния информационен портал за обща информация за управлението на Структурните фондове и Кохезионния фонд на Европейския съюз в Република България: www.eufunds.bg.

„Център за консултации по усвояване на средствата  от европейските фондове за машиностроенето” при Българска Браншова Камара - Машиностроене
За въпроси и пояснения:
Виолин Ненов  0888 22 40 35
4

